**УКАЗАНИЕ**

**за оформяне на статиите**

**за Юбилеен сборник „100 години специалност Педагогика“**

Публикуват се статии с оригинални идеи, разработки и нови изследвания в областта на педагогическата наука.

Ръкописите следва да са в обем от 8 до 10 стандартни страници (вкл. фигури, схеми и таблици), по 30–32 реда и 66–70 знака на ред (т.е. страница с формат А–4, полета от всички страни по 3 cm, големина на буквите – 12, разстояние между редовете – 1,5).

Приемат се само ръкописи, написани на компютър с редактор Word (под Windows). Препоръчва се използването на шрифта Times New Roman и неговата кирилизирана версия.

Ръкописите имат следната структура: заглавие, име и фамилия на автора(ите), имейл (със \* след името), абстракт и ключови думи – на български и на английски език, основен текст и литература.Абстрактът да е с обем най-много 10–12 реда.

Фигурите трябва да се представят в отделни файлове в JPG или TIF формат с резолюция поне 300 dpi.

Таблиците трябва да са с минимален брой разграничителни линии, да са поместени близо до техния коментар и отделени с известно разстояние отдолу и отгоре. Таблиците да се изчертават не по-големи от формат А–4.

Навсякъде да се използват приетите мерни единици от системата СИ на латиница.

Литературата трябва да включва всички автори, цитирани в текста, подредени по азбучен ред. Да се спазват стандартните библиографски изисквания и съкращения.

**Позоваването на източници в текста става по следните начини: (Павлов, Д., 1996: 58); (Grotta, G., D. Newsom, 1983: 78–86); (пак там: 65); (пак там: 67–90); (https://slovored.com/transliteration/).**

**Списъкът на литературата в края се описва по следния начин:**

***Периодично издание (годишник, списание и др.)***

Павлов, Д., А. Апостолова (1996) Развитие на идеите за образователните технологии и практическите им проекции у нас. – *ГСУ, Факултет по педагогика*, том 87.

Grotta, G., D. Newsom (1983) Now does cable television in the home relate to other media use patterns? – *Jоurnalist Quaterly*, 59, 4.

***Книга***

Андреев, М. (1983) Педагогическа социология. София.

Habermas, J. (1979) Communication and the evolution of society. Boston.

***Сборник***

Петев, Т. (1985) Масовокомуникационният човек: свръхсоциализирана или десоциализирана личност? – В: Изкуство и социализация на личността. София.

Lasswel, H. D. (1948) The Structure and sanction of communication in society. – In: Communication of ideas. New York.

***Източници от интернет***

Когато имат автори и/или заглавия, се подреждат по азбучен ред. Ако се посочват само адресите, се описват накрая.

**Задължително е всяко заглавие на кирилица да се транслитерира и на латиница** в квадратни скоби [ ], след като e изписанo на кирилица. За предпочитане е автоматичната система за транслитерация lexicologos, в която има точни правила как се транслитерира български, руски, сръбски текст и която е приета в международните издания по славистика. Могат да се използват и български онлайн платформи, но във всички случаи трябва да са спазени приетите в България официални правила за транслитерация.

***Пример:***

Павлов, Д., А. Апостолова (1996) Развитие на идеите за образователните технологии и практическите им проекции у нас. – *ГСУ, Факултет по педагогика*, том 87. [Pavlov, D., A. Apostolova (1996) Razvitie na ideite za obrazovatelnite tehnologii i prakticheskite im proektsii u nas. – GSU, Fakultet po pedagogika, tom 87.]